stanford-oval/wikipedia huggingface dataset:
Päiväkirja (albumi)

| Päiväkirja J>  Karjalainen yhtyeineen |
| --- | --- | --- |

Studioalbumin tiedot
 Äänitetty : 1991
 Julkaistu: 1991
 Tuottaja(t): Janne Haavisto
 Tyylilaji: folk
 Kesto: 42.14
 Levy-yhtiö: Poko Rekords
J. Karjalaisen muut julkaisut
| Keltaisessa talossa 1990 | Päiväkirja 1991 | Tähtilampun alla 1992 |
Päiväkirja on J. Karjalaisen kokoonpanolla J. Karjalainen yhtyeineen tekemä äänite. Se on äänitetty tammi-helmikuussa 1991 Wooden Fish -studiolla Austinissa, Texasissa (Tapani Kenttä) ja keltaisessa talossa Kosken asemalla (J. Karjalainen, laulut).
Kappaleet

Kaikki kappaleet säveltänyt ja sanoittanut J. Karjalainen, ellei toisin mainita.
Menomonot – 1.54 (säv. J. Karjalainen, san. J. Karjalainen ja P. Gröhn)
Päiväkirja – 2.46
Asko häs – 2.04 (säv. J. Karjalainen, san. J. Karjalainen ja P. Gröhn)
Höyhen ilmassa – 4.46
Violetti puku – 3.36
Tissi-Dee – 3.17
Ne ja nää – 3.36 (säv. ja san. J. Karjalainen ja P. Gröhn)
Kuilu – 1.59 (säv. J. Haavisto, san. J. Karjalainen)
Vakava kuu – 3.15
Iso musta koira – 3.57
Luuranko rämisee – 2.27
Mä putoan tähtiin – 3.58
Makee yö – 2.26
Hellahuone – 2.08 (säv. ja san. Schroeder-McFarland, suom. san. K. Tuomisaari)
Muusikot

J. Karjalainen – kitara, laulu ja huuliharppu
Janne Haavisto – rummut, helistimet ja slide-kitara
Mikko Lankinen – sähkökitara
Pekka Gröhn – basso, taustalaulu ja urut
Tapani Kenttä – tekniikka ja huolinta
+
Erik Hokkanen – viulu (kappale 11)
Timon ja Pumba (piirrossarja)

| Timon ja Pumba> Timon & Pumbaa |
| --- | --- |

Tyyli:  Animaatio
Kestoaika:  30 min
Luoja(t):  Tedd Anasti Patsy Cameron Chris Bartleman Blair Peters
Pääosissa:  Nathan Lane Ernie Sabella Quinton Flynn Kevin Schon
Alkuperämaa:   Yhdysvallat
Alkuperäiskieli:  englanti
Verkko:   MTV3  Nelonen  Toon Disney 
Esitetty:  1995 – 1999
Jaksoja:  86
Tuotanto
Tuotantoyhtiö(t):  Walt Disney Television Animation
Palkinnot
Voitetut:  Daytime Emmy (1996, 1997)
Ehdokkuudet:  Annie (1997) Humanitas Prize (1997) Golden Reel (2000)
Aiheesta muualla
IMDb 
Timon ja Pumba (The Lion King’s Timon & Pumbaa) on Disneyn piirrossarja, joka perustuu enimmäkseen Leijonakuningas-elokuvasta tuttujen Timon-mangustin ja Pumba-pahkasian kommelluksiin. Sarjaa esitetään Toon Disney -kanavalla. Suomessa sarjaa on myös esitetty MTV3- ja Nelonen-televisiokanavilla.
Sarjasta on julkaistu myös kolme videota, jotka ovat Timon ja Pumba: Lomalla vuoden ympäri, Timon ja Pumba: Maailman ympäri sekä Timon ja Pumba: Makumatkalla Eiffelistä itään.
Henkilöt

Pumba on pahkasika, joka on Timonin paras ystävä. Sarjassa Pumba on lempeä ja hyväsydäminen, mutta myös keventää tarinan juonta pieruhuumorilla. Hän on tavallaan joukon viisain, mutta Timon varastaa usein hänen ideansa.
Timon (koko nimeltänsä Timon Berkowitz) on nelisormimangusti. Hän on kaksikon ”aivot”, ainakin omasta mielestään.
Simba on leijonakuningas Mufasan jälkeläinen. Hänen parhaat ystävänsä ovat Timon ja Pumba.
Zazu on lintu elokuvasta Leijonakuningas. Hän yrittää aina Timonin ja Pumban kanssa saada leijonanpentuja kiinni.
Quint on ajoittain jaksoissa esiintyvä ”roisto”, joka liikkuu joskus ihan hyvilläkin asioilla. Hän esittää aina eri henkilöä ja liittää nimeensä aina tilanteesta riippuen lisäosan, esimerkiksi Kriminaali-Quint. Quintin paras tunnusmerkki on punainen nenä.
Boaris-setä on Pumban setä, joka esiintyi jaksossa Pumban piruetti. Boaris on viiksekäs venäläinen pahkasika, joka on sivistyneempi kuin Pumba. Hän haaveilee tulevansa Venäjän parhaaksi balettitanssijaksi, mutta teloo itsensä sairaalakuntoon. Tästä huolimatta Boaris palaa kesken toipumisen tanssimaan balettia.
DVD- ja VHS-julkaisut > Timon ja Pumba - Makumatkalla Eiffelistä itään > Tarinat > Laulava etana

Tarinan alussa Timon ja Pumba ovat autiosaarella missä he huomaavat etanan. He yrittävät saada etanaa kiinni mutta yhtäkkiä Timon, Pumba ja etana päätyvät rahtialuksen säilytyslaatikkoon. Siellä Timon yrittää syödä etanan mutta käykin ilmi että etana osaa puhua ja laulaa. Niinpä se jätetään rauhaan ja hänelle annetaan nimeksi Kai. Sitten laatikko aukeaa ja ystävykset huomaavat olevansa Pariisissa. Kulinaari-Quint ottaa Kain ja aikoo tehdä hänestä ruokaa. Niinpä Timon ja Pumba päättävät pelastaa Kain. Lopulta Pumba saa pelastettua Kain, Timonin jäädessä kylmiöön loukkuun. Pumba ja Kai pakenevat hissiin ja Quint seuraa heitä. Juuri kun Kai on päätymässä takaisin pataan Timon liikkuu isolla jääpalalla päin Quintia ja niin Quint tippuu Eiffel-tornista museoon. Sitten Timon, Pumba ja Kai palaavat autiosaarelle. Timon ja Pumba hyvästelevät Kain mutta lokki nappaa tämän. Jakso loppuu kun Timon ja Pumba juoksevat lentävän lokin perässä ja käskevät Kaita laulamaan linnulle.
DVD- ja VHS-julkaisut > Timon ja Pumba - Makumatkalla Eiffelistä itään > Tarinat > Pumban piruetti

Timon ja Pumba ovat matkanneet Venäjälle tapamaan Pumban Boris-setää. Kun Timon ja Pumba saapuvat Boriksen luo hän kertoo että hänellä on tulossa suuri tanssi-esitys, jonka päätteeksi olisi tarkoitus jäädä eläkkeelle. Timon ei enää jaksa kuunnella Pumban ja Boriksen höpinöitä vaan menee keittiöön. Siellä hän maistaa kaviaaria, jota hän luulee toukkatahnaksi. Hän lappaa kaapista kaikki kaviaarit isoon puukulhoon ja palaa olohuoneeseen mässyttämään kaviaaria. Silloin Pumba ja Boris alkavat puhua Boriksen kaviaari-kokoelmasta ja Timonille käykin ilmi, että kaviaari onkin kalanmunatahnaa. Silloin hän paiskaa kaviaarit maahan, Boris liukastuu niihin ja tippuu portaat alas. Hän joutuu sairaalaan ja Pumba päätyy Boriksen sijaiseksi tanssi-esitykseen. Harjoituksissa Pumbakin loukkaa itsensä ja niin Timonin täytyy astua estraadille. Kuitenkin kesken Timonin esityksen terve Boris saapuu tanssimaan. Kohta hän tunnustaa, että oli karannut sairaalasta ja sitten hän hajoaa paloiksi.
DVD- ja VHS-julkaisut > Timon ja Pumba - Makumatkalla Eiffelistä itään > Tarinat > Käkikello

Timon ja Pumba ovat Alpeilla. He ovat pysähtyneet tauolle vanhan käkikellon eteen. Kesken herkutteluhetken kello lyö ja ihmiset rynnivät Timonin herkkutryffelin yli. Timon ja Pumba tapaavat hässäkän jälkeen kellonhoitaja Vilin. He kehottavat Viliä ottamaan rennosti. Niin hän tekeekin, mutta heti tämän lähdettyä kello hajoaa. Sitten Kellopeli-Quint ajaa paikalle ja sanoo Timonille ja Pumballe, että jos Vili ei korjaa kelloa keskipäiväksi hän saa potkut. Niinpä Timon ja Pumba yrittävät jatkaa matkaa mutta se ei onnistu koska kaikki on ihan sekaisin kun kaikki luottavat vain käkikelloon joka on rikki. Heidän ei auta muu kuin etsiä Vili ja kertoa hänelle kellosta. Timon ja Pumba löytävät Vilin, joka esittelee heille uuden tyttöystävänsä Tiinan. Tiina kertoo että hänen onnensa huippu oli tavata kellonhoitaja. Timon ja Pumba kertovat Vilille ja Tiinalle kellosta ja Kellopeli-Quintin potku-uhkauksista. Heillä alkaa olla kiire takaisin kellolle, koska pian on keskipäivä. Kun Timon, Pumba, Vili ja Tiina saapuvat kellolle se menee vielä pahemmin rikki. Pumballa on kuitenkin idea. Kellopeli-Quint saapuu ja sanoo, että Vili saa potkut. Yhtäkkiä kello lyö ja Pumba esittää kellon tanssijaa ja Timon on käki. Niinpä loppu hyvin kaikki hyvin.
DVD- ja VHS-julkaisut > Timon ja Pumba - Makumatkalla Eiffelistä itään > Tarinat > Lapsenlikat

Timon ja Pumba ovat nyt Himalajalla mistä Timon on löytänyt ison kulhon ötököitä. Taas herkutteluhetki keskeytyy kun kotkaäiti tulee ja nappaa heiltä ötökät. Hän väittää Timonin varastaneen ötökkäkulhon hänen poikaseltaan ja väite paljastuu todeksi. Rangaistukseksi Timon joutuu lapsenvahdiksi, kun kotkaäiti käy asioilla. Timon nukuttaa äkkiä poikasen ja yrittää häipyä, mutta Pumban mielestä se ei ole oikein. He huomaavat että lentotaidoton poikanen yrittää hypätä kielekkeeltä. Timon ja Pumba ehtivät pelastaa tämän. Kielekkeeltä hyppääminen on kuitenkin toistuvaa ja yhdellä kerralla poikanen hyppääkin kielekkeeltä. Timon ja Pumba hyppäävät perään ja pelastavat poikasen vuoriston vaaroilta. He pääsevät lopuksi takaisin pesälle. Poikanen kuitenkin hyppää uudestaan kielekkeeltä, eivätkä Timon ja Pumba ehdi perään. Silloin kotkaäiti palaa ja raivoaa kaksikolle. Sitten poikanen kuitenkin lentää takaisin pesälle ja kotkaäiti kiittää Timonia ja Pumbaa, kun poikanen oppi lentämään. Palkkioksi he saavat kulhollisen ötököitä.
DVD- ja VHS-julkaisut > Timon ja Pumba - Makumatkalla Eiffelistä itään > Tarinat > Kiinalainen juttu

Timon ja Pumba putoavat lentokoneesta Kiinaan ja tapaavat eksyneen pandan. Niinpä he päättävät etsiä pandan vanhemmat. He kuitenkin kiertävät vain kehää ja Timon haukkuu pandan vanhemmat näiden kuullen (tietämättään). Niin vanhemmat löytyivät, mutta Pumba löytääkin eksyneen virtahepokolmikon.
DVD- ja VHS-julkaisut > Timon ja Pumba - Makumatkalla Eiffelistä itään > Tarinat > Lemulude

Timon ja Pumba ovat Siperiassa ja yrittävät epätoivoisesti löytää ötököitä. Kun Timon on ulkona Pumba ystävystyy mökissä Lemuluteen kanssa. Kun Pumba menee hakemaan vajasta halkoja takkaan, Timon palaa ulkoa ja syö hämähäkiltä kuolleen ötökän. Toisaalla Lemuluteen ystävät vievät tämän takaisin kotiin. Pumba palaa vajasta ja kysyy Timonilta, onko hän näyhnyt Lemuludetta. Timon lulee syöneensä sen ja valehtelee Pumballe, että harmaakarhu hyökkäsi mökkiin ja vei luteen. Timon ja Pumba lähtevät etsimään karhua ja Timon väittää Pumballe että näki karhun luolassa joka on oikeasti tyhjä. Hän esittää, että rökittää karhun, mutta silloin oikea karhu puuttuu peliin. Timon ja Pumba ovat päätyä karhun ja tämän ystävien pääruoaksi, mutta Lemulude pelastaa heidät ja Timonille käy ilmi, ettei hän syönytkään Lemuludetta.
DVD- ja VHS-julkaisut > Timon ja Pumba - Maailman ympäri

Tarinat
Päivä kuninkaana, Kultaakin kallimpi, Oravaoperetti, Luoksein jää, Vauvana vara parempi, Pumban poika.
DVD- ja VHS-julkaisut > Timon ja Pumba - Lomalla vuoden ympäri > Tarinat > Paras kaveri -päivä

Tarina alkaa aamulla, kun Pumba herättää Timonin ja antaa hänelle Paras kaveri -päivän lahjan. Timonin täytyy keksiä lahja Pumballe, mutta hän ei keksi mitään lahjaa ja alkaa vihjata, että Pumba on itse keksinyt Paras kaveri -päivän. Pumba luulee, että Timonista on tylsää olla hänen paras kaverinsa ja etsii uuden ystävän. Pumba istuu levähtämään ja istuukin vahingossa mangustin päälle. Monti-nimisestä mangustista tulee Pumban uusi paras kaveri. Samaan aikaan Timon etsii uutta parasta kaveria ja löytää ystäväkseen pahkasian nimeltä Pambu. Timon, Pambu, Pumba ja Monti sattuvat olemaan samaan aikaan juomapaikalla. Tuolloin käy ilmi, että Monti ja Pambu ovatkin vanhoja ystäviä ja lähtevät yhdessä pois. Timon keksii antaa Pumballe saman lahjan kuin Pumba hänelle ja heistä tulee taas ystäviä.
DVD- ja VHS-julkaisut > Timon ja Pumba - Lomalla vuoden ympäri > Tarinat > Hädässä ystävä tunnetaan

Timon ja Pumba syövät ötököitä, kunnes Timon huomaa Pumban olevan oudon värinen ja aikoo parantaa Pumban. Timon tekee Pumballe hullunkurisia testejä ja miettii reseptiä, joka parantaisi Pumban. Tarina saa oudon käänteen, kun Timon ottaa kirjan, jonka kannessa lukee: "Ihmeparannus, jos tämä parantaa on se ihme". Samalla kun Timon käy hakemassa aineksia hänen "lääkkeeseensä", Pumba röyhtäisee ja tuntee itsensä terveeksi jälleen. Kun Timon palaa hän kertoo Pumballe kuinka iloinen hän on, kun saa parantaa Pumban, joka päättääkin olla kertomatta olevansa terve, jotta Timon saisi parantaa hänet. Timonin "lääke" kuitenkin tekee jälleen Pumbasta sairaan, mutta Pumba ei kerro sitä hänelle, joten ei Timonkaan sitä huomaa.
DVD- ja VHS-julkaisut > Timon ja Pumba - Lomalla vuoden ympäri > Tarinat > Pumbafantti

Timon ja Pumba ovat katsomassa, kun elefantti Ned on kalliolla klubinsa kanssa. Timon arvelee Pumban haluavan huomenna samaan aikaan elefantiksi. Timon on oikeassa ja aikoo tehdä Pumbasta yhden Nedin klubilaisista. Timon tekee Pumballe ison vartalon, kärsän, muistin, syöksyhampaat ja tietenkin myös valtavan kokoiset korvat. Kun Timon vie Pumban Nedin luokse näytille Ned ja hänen kerholaisensa kuitenkin nauravat ja pilkkaavat häntä. Nauraessaan Ned ja kerholaiset eivät huomaa katsoa eteensä ja tippuvat kalliolta. Ned saa kiinni oksasta ja kerholaiset hänen hännästään, jolloin Pumba saa tilaisuuden näyttää hänelle olevansa oikea elefantti. Kun Ned ja kerholaiset on pelastettu he tarjoavat Pumballe yhtä toivetta. Pumba ei kuitenkaan toivo mitään sillä on tyytyväinen itseensä sellaisena kuin on.
DVD- ja VHS-julkaisut > Timon ja Pumba - Lomalla vuoden ympäri > Tarinat > El Pumba

Timon ja Pumba ovat Espanjassa ja huomaavat mainoskyltin, jossa on härkä. Timon väittää olevansa paljon rohkeampi kuin mainoskyltin härkä. Timon käskee Pumbaa pukeutumaan häräksi jotta he voisivat leikkiä härkätaistelua, mutta häränmetsästäjät Carlos ja Consuelo Quint luulevat Pumbaa oikeaksi häräksi ja nappaavat hänet näytökseensä. Timon huomaa Pumban kadonneen ja näkee mainoskyltin, jossa lukee "El Pumba". Timon aikoo pelastaa Pumban ja pukeutuu matadoriksi. Timon menee Pumban pukuhuoneeseen ja neuvoo Pumbaa riisumaan puvun, mutta vetoketju on jumissa, joten he taistelevat toisiaan vastaan leikisti. Areenalla kuitenkin Timonia vastaan tulee El Toro eli mainoskyltin härkä. Timon luulee härkää Pumbaksi ja leikkii taistelevansa. Pumba tulee varoittamaan Timonia, jonka jälkeen Timon voittaa El Toron tanssimalla flamencoa.
DVD- ja VHS-julkaisut > Timon ja Pumba - Lomalla vuoden ympäri > Tarinat > Konnat kiikkiin

Timon ja Pumba ovat nukkumassa, ja Pumba pyytää Timonia antamaan mitä oudoimpia tavaroita heidän matkalaukustaan. Kun Timon menee katsomaan matkalaukkuun se on vaihtunut ja se on täynnä rahaa. Kriminaali-Quint löytää salkkunsa ja maksaa löytöpalkkioksi yhden setelin. Timon ja Pumba ostavat rahalla lehden, josta selviää, että Kriminaali-Quint onkin rikollinen. Timon ja Pumba hankkivat rahat takaisin esittämällä joulupukkia, mutta Quint saa kaverukset kiinni. Harhautukseksi Timon keksii antaa Quintille heidän oman laukkunsa. Tarina loppuu siihen, että Timon ja Pumba ottavat aurinkoa rannalla ja heillä on mukana saman rahan arvosta tavaraa kuin mitä laukussa oli.
DVD- ja VHS-julkaisut > Timon ja Pumba - Lomalla vuoden ympäri > Tarinat > Ted-klubi

Timon ja Pumba ovat makoilemassa rannalla, kun joukko Tedejä tulee rakentamaan Ted-klubia samalle paikalle missä he makoilevat. Timon ja Pumba yrittävät päästä mukaan klubiin, mutta heidän on selvitettävä tehtäviä ennen kuin heistä voi tulla Ted-klubilaisia. Heidän täytyy muun muassa laittaa kulkuset luolassa asuvan vaarallisen leijonan kaulaan, hakea ne takaisin hänen kaulasta, puettava leijona smokkiin ja todistettava, että leijonalla on smokki päällään. Kun he todistavat, että leijonalla on smokki päällä he hakevat leijonan Ted-klubille, jolloin leijona tuhoaa koko klubin. Lopussa Timon toteaa, ettei halua kuulua yhteenkään klubiin, joka ei ota häntä jäseneksi.
Rooleissa > Alkuperäiset

| 0 | 1 | 2 |
| --- | --- | --- |
|  Nathan Lane  | … |  Timon (ensimmäisissä jaksoissa)   |
|  Quinton Flynn  | … |  Timon (osassa jaksoista), Monti   |
|  Kevin Schon  | … |  Timon (myöhemmissä jaksoissa)   |
|  Ernie Sabella  | … |  Pumba, Baampu   |
|  Robert Guillaume  | … |  Rafiki   |
|  Michael Gough  | … |  Zazu   |
|  Tress MacNeille  | … |  Shenzi   |
|  Rob Paulsen  | … |  Banzai, Cheetata, Martine Partio   |
|  Jim Cummings  | … |  Ed, Cheetato, Nobi, Boaris-setä, rouva Gorilla, Lester toivomusvalas, Woody Puunsyöjä III   |
|  Cam Clarke  | … |  Simba   |
|  Corey Burton  | … |  Quint, Kai-etana, El Toro, Vili Vekkari   |
|  Charlie Adler  | … |  Irwin, epämiellyttävä jänis, Tedit, herra Nappi   |
|  Townsend Coleman  | … |  korppikotkapoliisi   |
|  Brian Cummings  | … |  korppikotkapoliisi   |
Rooleissa > Suomenkieliset

| 0 | 1 | 2 |
| --- | --- | --- |
|  Antti Pääkkönen  | … |  Timon, Banzai, Monti   |
|  Pekka Laiho  | … |  Pumba (kaudet 1.-2.), Baampu   |
|  Pasi Ruohonen  | … |  Pumba (kausi 3.)   |
|  Abdeslam Chellaf  | … |  Rafiki   |
|  Veikko Honkanen  | … |  Zazu, Ned, herra Vampyyri, Kai-etana (Kotilokorvakoru ja Superhypersankari Äksä), Cheetata, Reino, Lester toivomusvalas,Mel-gaselli, kuvaaja Ron, sivuäänet   |
|  Raija Jääskä  | … |  Shenzi, sivuäänet   |
|  Jarkko Tamminen  | … |  Ed, Irwin, epämiellyttävä jänis, Nobi, tikka, korppikotkapoliisi, Herman, herra Onni sivuäänet   |
|  Paavo Kerosuo  | … |  Simba   |
|  Seppo Pääkkönen  | … |  Quint (kaudet 1-2.), El Toro, korppikotkapoliisi, Cheetato, herra Nappi, Woody Puunsyöjä III, Martine Partio, sivuäänet   |
|  Esa Saario  | … |  Quint (kauden 1. muutamassa jaksossa ja kausi 3.), sivuäänet   |
|  Jukka Voutilainen  | … |  Tedit, Boaris, Lemulude, Vili Vekkari,  sivuäänet   |
|  Kai Lind  | … |  Kai-etana (Laulava etana)   |
|  Eppu Nuotio  | … |  Kotkaäiti   |
|  Tuomas Oksanen  | … |  Rafikin sisarenpoika Nefu, sirkusapina Simo   |
|  Maija-Liisa Peuhu  | … |  Timonin äiti, Tiikeritär, rouva Gorilla, sivuäänet   |
|  Petteri Halmela  | … |  Pumba Junior, sivuäänet   |
|  Kiti Kokkonen  | … |  Lara-gaselli, sivuäänet   |
|  Pekka Lehtosaari  | … |  sivuäänet   |
|  Petri Hanttu  | … |  sivuäänet (kausi 3.)   |
|  Aksu Palmén  | … |  sivuäänet (kausi 3.)   |
|  Jarmo Mäkinen  | … |  sivuäänet (kausi 3.)   |
Ravintolamaailma

Ravintolamaailma on yleensä kauppakeskuksiin sijoitettava ravintoloiden keskittymä. Ravintolamaailmat käsittävät usein monia erilaisia ravintoloita, jotta eri ruoista pitävät löytävät itselleen sopivan ravintolan poistumatta alueelta. Suomen suurin ravintolamaailma on vuonna 2017 Isoon Omenaan avattu M.E.E.T., joka käsittää yli 30 ravintolaa.
Rasvaretket

Voi oli aikoinaan Ruotsin puolella Suomen hintatasoon verrattuna halvempaa.
Rasvaretkillä (tai rasvamatkailulla tai voimatkoilla) tarkoitetaan 1970-luvulta 1990-luvun puoliväliin asti kestänyttä ilmiötä, jossa suomalaiset tekivät ostosmatkoja rajan yli Ruotsiin (useimmiten Haaparannalle ja Uumajaan) ostaen sieltä useimmiten huomattavia määriä voita ja margariinia, joka oli halvempaa Suomen hintatasoon verrattuna. Lisäksi muita elintarvikkeita, joita tuolloin usein ostettiin voin lisäksi halvemman hinnan takia olivat esimerkiksi sokeri, mehut, jauhot ja makeiset.
Oman auton lisäksi rasvaretkiä tehtiin usein ryhmämatkoina linja-autoilla ja Ruotsinlaivoilla. Ruotsista palatessa Suomen tulli teki usein tarkastuksia ryhmämatkojen linja-autoihin ja yksityisten henkilöiden autojen peräkontteihin. Ruotsista sai tuolloin viedä Suomeen enintään 15 kiloa elintarvikkeita yhtä henkilöä kohti. Tämä rajoitus poistui Ruotsin liittyessä Euroopan unionin jäseneksi vuonna 1995. Rasvaretki-ilmiön aika päättyi vähitellen 1990-luvun puolivälin tienoilla, kun voin hinta Suomessa selvästi laski. Haaparanta on rasvaretkien jälkeenkin ollut tunnettu ostosturismista, jonka merkittävin asiakaskunta on Pohjois-Suomessa asuvat.
Aiheesta muualla

Yle Elävä arkisto: Voimatkat Ruotsiin
Sanomalehti Kalevan kuvagalleria: Ras­va­ret­kel­lä Ruot­sis­sa vanhaan aikaan, julkaistu 19.8.2014
Et-lehden Elämän pärskeet-blogi: Muistatko rasvaretket Haaparantaan?, julkaistu 9.11.2019
Rasvanahka

| Rasvanahka |
| --- | --- |

Kustantaja:  Brentwood Television Funnies
Ensiesiintyminen:  "Hanat auki!" (syyskuu 1993)
Viimeinen esiintyminen:  "Olipa kerran Marsissa, osa 3" (2007)
Luoja(t):  Rick Ungar
Ääninäyttelijät:  Brad Garrett Jess Harnell
Suomenkieliset ääninäyttelijät:  Jape Kantola (jaksot 1-2) Kari Tamminen (1. tuotantokausi jaksosta 3 eteenpäin - 3. tuotantokausi) Bruno Lähteenmäki (vuoden 2006 sarjassa)
Henkilötiedot
Sukupuoli:  Mies
Hiukset:  Kalju
Silmät:  Mustat
Pituus:  218 cm
Paino:  227 kg
Asuinpaikka:  Chicago
Ammatti:  Palkkasoturi
Sukulaiset:  Äiti
Infobox OKNimi-testi OK: 
Rasvanahka (engl. Grease Pit) on kuvitteellinen päävastustaja Prätkähiiret-sarjassa. Rick Ungarin luoma hahmo teki ensiesiintymisensä vuonna 1993 animaatiosarjan jaksossa Hanat auki!.
Rasvanahka on Lalli Leipäjuuston kompelö ja tunaroiva ykkösmies, joka on valmiina johtamaan joukkojaan yrittäessään päästä eroon Prätkähiiristä. Hänen piti olla alun perin superkelmi, jonka Leipäjuusto pyysi Nuikin hankkimaan, kun he olivat Marsissa, mutta paikalle saapuessaan hän olikin vain yksi tunari. Rasvanahka ampui vahingossa singolla prätkähiiriä, jotka plutolaiset myöhemmin vangitsivat. Sittemmin Leipäjuuston jouduttua työskentelemään Maassa yhdessä Nuikin ja Fredrik-Mutantin kanssa, Rasvanahka on työskennellyt tietämättään ilmaiseksi Leipäjuuston käskynalaisena. Rasvanahan iho tuottaa jatkuvasti mustaa öljymäistä rasvaa, mistä hänen nimensä on johdettu.
Vuoden 2006 sarjassa Rasvanahka oli siirtynyt Rami Palkin apulaiseksi ja hänen viimeinen esiintymisensä oli Kissatronien sodan lopussa, missä hän oli nyt ottanut haltuunsa Palkin teollisuuden vihdoin saavuttaen ansaitsemansa menestyksen.
Muissa medioissa

Biker Mice from Mars -videopelissä Rasvanahka on pelattavana hahmona. Se on ajopelissä arvoltaan huonoin kilpailija yhdessä Moton kanssa. Peli julkaistiin Super Nintendolle vuonna 1994.
Prätkähiiret
| --- | --- |
Hahmot: 
Sankarihahmot:  Turbo • Vinski • Moto • Santtu • Rontti • Minni • Miihkali • Anni
Pääviholliset:  Lalli Leipäjuusto • Professori Nuikki • Rasvanahka • Mutantti • Monttupomo • Ylipäällikkö Camembert • Teuvo Tahko • Rami Palkki • Kattinaattori • Hannibal T. Karvapallo • Tohtori Katinkoski
TV-sarjat:  Prätkähiiret (1993–1996) (tuotantokaudet: 1., 2., 3.) • Prätkähiiret (2006–2007) (tuotantokaudet: 1.)
Sarjakuvat:  Biker Mice from Mars
Videopelit:  Biker Mice From Mars (1994) • Biker Mice From Mars (2006)
Valeri Gratšov

| Valeri Gratšov |
| --- | --- |

Henkilötiedot
Koko nimi:  Valeri Nikolajevitš Gratšov
Syntynyt: 14. lokakuuta 1964 (ikä 59) Krasnogorsk
Jääpallon pelaaja
Lempinimi:  76 kg
Pituus:  177 cm
Seura:  Veiterä
Tehtävä:  päävalmentaja
Pelipaikka:  keskikenttä
| Urheilijan ura> Seurat |
| --- | --- | --- | --- |
| Vuodet | Seura | O | (M) |
| 1983–1984 |  Zorki, Krasnogorsk |  |  |
| 1984–1991 |  Moskovan Dynamo |  |  |
| 1991–1993 |  Zorki, Krasnogorsk |  |  |
| 1993–2000 |  Falu BS, Falun |  |  |
| 2000–2003 |  IFK Vänersborg |  |  |
| 2005–2006 |  IFK Vänersborg |  |  |
| 2006–2008 |  Zorki, Krasnogorsk |  |  |
| 2010–2013 |  Blåsut BK, Vänersborg |  |  |
Maajoukkue
| 1987–1991 |  Neuvostoliito |  | () |
| 1991–2003 |  Venäjä |  | () |
Valmennusura
2001–2003:  Venäjä (pelaaja-apuvalmentaja)
2002–2003:  IFK Vänersborg
2003–2005:  Zorki
2010–2013:  Blåsut BK
2014–2017:  Baikal-Energija
2019–:  Veiterä

Valeri Nikolajevitš Gratšov (ven. Валерий Николаевич Грачёв, (s. 14. lokakuuta 1964 Krasnogorsk) on entinen venäläinen jääpalloilija, pelipaikaltaan keskikenttäpelaaja. Sen jälkeen hän toiminut valmennustehtävissä Venäjällä, Ruotsissa ja Suomessa. Kaudella 2019–2020 Gratšov valmentaa Bandyliigan Veiterää.
Pelaajaura

Gratšov aloitti jääpallouransa 19-vuotiaana Moskovan lähellä Krasnogorskissa paikallisessa Zorkissa, jossa hän pelasi ensimmäisen Neuvostoliiton pääsarjakautensa. Sen jälkeen hän siirtyi Moskovan Dynamoon, jossa hän pelasi seuraavat seitsemän kautta. Hän palasi vielä kahdeksi kaudeksi kasvattajaseuraansa Zorkiin, mutta sen jälkeen siirtyi Neuvostoliiton urheilujärjestelmän romahdettua Ruotsiin.
Gratšovista tulikin toisen venäläisen Sergei Obuhovin kanssa uudessa ruotsalaisseurassaan Falunin Falu BS:ssä keskeisiä pelaajia seuran menestykselle. Hän pelasi 1990-luvun lopun eli seitsemän kautta Falunissa ja saavutti yhden Ruotsin Allsvenskanin hopeamitalin. Uusi seura 2000-luvun alussa oli IFK Vänersborg, jossa hän pelasi kaikkiaan neljä kautta. Vänersborgissa Gratšov muodosti suomalaisten Ari Holopaisen ja Sami Laakkosen kanssa joukkueen rungon, joka taisteli tasapäisesti silloisia Ruotsin mahtiseuroja Västeråsia, Sandvikenia ja Hammarbytä vastaan.